Resep: HerderspasteiHerderspastei en slaai Foto: gopixpic, Pinterest Lewer 8 porsies Bestanddele: 500 g gemaalde beesvleis 500 g gemaalde varkvleis, sonder vet 500 ml sagte broodkrummels (2 k) 250 ml melk (1 k) 1 eier 1 medium ui, gekap 10 ml sout (2 t) knippie peper en 1 t Aromat 25 ml Worcester-sous (2 e) 50 ml blatjang (4 e) 4 medium aartappels Metode: 1. Meng al die bestanddele, uitgesonderd die blatjang en aartappels. 2. Druk liggies in ŉ gesmeerde oondskottel. 3. Bak 1½ uur lank in ŉ koel oond (160°C; 300°F) 4. Kook intussen die aartappels gaar, maak dit fyn en voeg sout, ŉ stukkie botter of margarien en ŉ bietjie melk by soos vir kapokaartappels 5. Smeer die blatjang oor, en skep die kapokaartappels bo-op die vleis en maak met ŉ vurk ŉ growwe oppervlak. Bak in ŉ warm oond totdat die aartappelpuntjies ligbruin is. Resep: Joey Pienaar Dié resep is oorspronklik in Knuppeldik aan koningskos gepubliseer Uitgewer: Knuppeldik Trust Om die resepteboek, Knuppeldik aan koningskos, te bestel, kontak Carien Liebenberg by 0833199636